**ПОНЕДЕЉАК**, 30. 3. 2020.

Предмет: **Математика**

Наставна јединица: Дељење вишецифреног броја вишецифреним бројем, обрада

Вишецифрене бројеве делимо вишецифреним као што смо делили вишецифрене двоцифреним. По­но­ви­ћемо један при­ме­р де­ље­ње ви­ше­ци­фре­ног бро­ја дво­ци­фре­ним.

7 665 : 21 = 365

- 6 3

1 36

- 1 26

105

- 105

0

Пример 24 174 : 102 делимо исто као и дељење двоцифреним бројем, најпре се деле декадне јединице вишег реда.

24 174 : 102 = 237 2 не делимо са 102 јер је мање од 102,

- 204 24 не делимо са 102 јер је мане од 102

377 241 делимо са 102 и пишемо 2

- 306 2 · 102 = 204 241 – 204 = 37

714 377 делимо са 102 и пишемо 3

-714 3 · 102 = 306 377 - 306 = 71

0 714 делимо са 102 и пишемо 7

7 · 102 = 714 714 – 714 = 0

Исти поступак је и на примеру 3 176 340 : 3 170. Када оба броја у изразу се завршавају са вишеструком десетицом тј. на месту јединица се код оба броја налази 0, ми њих можемо да прецртамо. 3 176 34~~0~~ : 3 17~~0~~ = 1002 27 0~~00~~ : 3~~00~~ = 90

- 3 17

0 6 34

-6 34 1 400 ~~000~~ : 7 ~~000~~ =200

0

4 173 : 321 = 13 721 721 : 721 = 1001

-3 21 - 721

963 0 721

-963 - 721

0 0

175 890 : 1 430 = 123

-14 3

3 28

-2 86

429

-429

0

**Препиши у свеску само примере плавом бојом као и :**

1. Израчунај :

а) 153 750 : 625 =

б) 252 840 : 7224 =

в) 125 125 : 125 =

г) 351 702 : 351 =

д) 4 800 000 : 600 =

**Предмет**: Српски језик

**Наставна јединица** :Писање сугласника Ј, обрада \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У трећем разреду учили смо о писању сугласника Ј када се нађе између самогласника И и О и између О и И.

**Примери:**радио,мислио,пио,купио,био,камион...

Шта примећујемо?

Нема сугласника Ј јер му ту и није место.

**СУГЛАСНИК Ј СЕ НЕ ПИШЕ И НЕ ИЗГОВАРА ИЗМЕЂУ САМОГЛАСНИКА И и О.**

Сада ћемо навести примере када се пише: који, моји, боји, твоји, броји, кроји...

**СУГЛАСНИК Ј СЕ ПИШЕ И ИЗГОВАРА ИЗМЕЂУ САМОГЛАСНИКА О и И.**

Навешћемо још примера како бисмо проширили своје знање.

У присвојним придевима: дечји, мишји, козји, вучји.......као што и сами видите слово Ј се пише и глас се изговара.

Када се још слово Ј пише, а глас изговара?

**Примери:** Белгија–белгијски, Азија–азијски, историја–историјски, Шумадија–шумадијски,

серија-серијски

Значи,пише се ИСПРЕД наставка -СКИ код примера који су настали од именице на – ИЈА.

Ево још примера писања сугласника Ј између самогласника: биологија, хемија, географија, дијалог, дијета, капија, авлија, фијук, магнезијум...

Никада се **НЕ ИЗГОВАРА и НЕ ПИШЕ** у речима:

поиграти, каиш, поезија, идеалан, реалан, дванаест, петнаест, маестрал...

НАПОМЕНА: Вежбајте да бисте проверили своје знање у Поукама о језику, странe 114, 115 (до скраћеница).

*Предмет:* Грађанско васпитање

*Наставна јединица*: Бринемо о кућним љубимцима

* Већина од нас у данашњем времену поседује неког кућног љубимца ( пса, мачку, папагаја, рибице...итд. ).
* Животиње као и ми очекују нашу велику пажњу и не воле да буду запостављене. Пружајте им сигурност и љубав, а они ће вам то засигурно и вратити. Осетићете велику сигурност ако често у току дана одвојите време за њих . Свакоме прија лепа реч, па и њима.

* Ако имаш кућног љубимца , у свесци напиши у пар реченица о њему и нацртај га.
* Ко нема кућног љубимца, нека нацрта којег би волео да има и зашто је баш њега одабрао!

*Предмет:* **Физичко васпитање**

*Наставна јединица*: Народна игра “ Србијанка “

* На каналу Youtube погледати извођења народне игре “ Србијанка “
* Уз музику онављати неколико пута корак ове народне игре док се кораци не савладају

Увежбане кораке уз музику одиграјте са својим члановима породице

УТОРАК, 31. 3. 2020.

**Предмет**: Српски језик

**Наставна јединица** : Обрада текста “Моја Милена”, Петар Жебељан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Петар Жебељан, писац приче “Моја Милена”, рођен је у Перлезу, селу у срцу Баната.

Своје збирке прича за децу посветио је успоменама на детињство, описујући игре и дружења, однос родитеља и деце, прве љубави ...

Једна од таквих је и прича “Моја Милена”, која се налази у нашим читанкама, стр. 145, 146, 147.

Прочитајте причу, подвуците речи које су вам непознате ( објашњења можете пронаћи испод текста или у вашем речнику ).

Верујем да вам се прича допала, а како и не би када су у њој описана дружења деце, родитељска брига, љубав дечака према Милени, однос вршњака према тој љубави ...

Све то је вама на неки начин познато и блиско.

Да ли сте приметили да дечак из приче нема име ? Шта мислите зашто ?

Верујем да знате одговор – то је писац ове приче, који се заљубио у своју другарицу из одељења, Милену. Свакога дана чекао је испред њене куће, да би заједно ишли у школу, дозивао је и увек био поред ње. Његову заљубљеност су сви приметили, а и он је то признао сам себи. Вршњаци су му се ругали, али он није марио за то.

Mеђутим, посета рођака Михаила била је веома значајна за њега.

Оно што није видео он, видео је Михаило. Видео је да Милена не хаје за њега, да је он не интересује. Михаило га је на неки начин освестио, говорећи му да је тако са девојчицама “увек гледају оне старије”. Михаило је тиме мислио да су девојчицама у том узрасту интересантнији старији дечаци.

**У свеску запиши следеће:**

Назив приче, име писца, тема, ликови, порука.

Предмет: **Математика**

Наставна јединица: **Дељење вишецифреног броја вишецифреним бројем**, утврђивање

Домаћи задатак

**Уџбеник страна 108. задатак 1. и 109. задатак 1.**

Предмет**: Природа и друштво**

Наставна јединица **:Научили смо о необновљивим и обновљивим изворима енергије-**утврђивање

* Прочитајте лекцију Необновљиви извори енергије како бисте се подсетили наученог.
* У вашој Радној свесци на 59. и 60. стр. одговорићете на постављена питања.
* Када сте завршили овај задатак, прочитајте лекцију Обновљиви извори енергије.
* Одговорићете на **пет питања.** На остала питања овог пута **нећете** одговарати.
* **Напомена:** Уколико не знате да одговорите на неко питање, потражите одговор у уџбенику.
* Увек проверите урађено.

*Предмет:* **Народна традиција**

*Наставна јединица*: **Фрула**

* Фрула је дувачки аерофони инструмент који се прави од једног комада дрвета, најчешће шљиве и дрена, пошто се то дрво најлакше буши.

Она је јединствени народни инструмент цилиндричног облика, сличан уздужној флаути, Фрула је најчешће продавана играчка на саборима и вашарима. Њен звук се најчешће чуо на планинским пропланцима, где су пастири чували своја стада и свирали на фрули.

*Задатак:* Овај запис препиши у свесци и нацртај фрулу.

Можете на Youtube каналу да погледате нашег најпознатијег фрулаша Бору Дугића – Музика за душу

СРЕДА, 1. 4. 2020.

Предмет: **Математика**

Наставна јединица: **Дељење вишецифреног броја вишецифреним бројем**, утврђивање

Радимо задатке

Радна свеска страна 44. задатак 1. и 2. и 45. страна задатак 1. и 2.

**Предмет**: Српски језик

**Наставна јединица** : “Моја Милена”, Петар Жебељан, утврђивање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јуче смо читали и анализирали причу “Моја Милена”.

Надам се да вам се прича допала.

Данас ћете одговарати на питања која се налазе у вашој радној свесци на страни 46.

Док будете одговарали, употребите машту, размишљајте и одговарајте пуним одговорима. Обојите илустрацију. Пишите читко и уредно.

Предмет: **Ликовна култура**

Наставна јединица: **Илусрација текстова"Трешња у цвету" и "Мали Принц**

* Прочитајте поново песму"Трешња у цвету" и оломак из романа "Мали принц".
* Узмите лист из блока(можете га поделити). За рад користите темпере,воштане боје.
* Немојте цртати исте цртеже као у Читанци већ их самостално осмислите. Не заборавите да обојите позадину на вашим цртежима.

**ЧЕТВРТАК, 2. 4. 2020.**

**Предмет**: Српски језик

**Наставна јединица** : Писмено изражавање, пишемо причу

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зашто је важно писмено изражавање?

Речима обликујемо своје мисли и осећања, откривамо лепоту језика, маштамо...

Данас ћемо писати причу коју пише цела ваша породица, а и остали.

У вашим радним свескама на страни 56. налази се упутство како ћете написати једну такву причу.

Верујем да ће вас овакав начин писања забавити, насмејати и да ћете уживати у заједничком раду и дружењу. Трудите се да будете што маштовитији.

Предмет: **Математика**

Наставна јединица: Множење и дељење у скупу N, утврђивање

Поновљамо правила о изводљивости множења и дељења у скупу N.

Бројеви који припадају ( € ) скупу N су 1,2,3,.....,1 000 000 ,...... и чине низ природних бројева

Скуп природних бројева је бесконачан скуп.

Најмањи природни број 1. Не постоји највећи природни број.

Нула ( 0 ) не припада скупу N.

|  |  |  |  |  |  |  |
| --- | --- | --- | --- | --- | --- | --- |
| • | 1 | 2 | 3 | 4 | 25 | 400 |
| 1 | 1 | 2 | 3 | 4 | 25 | 400 |
| 25 | 25 | 50 | 75 | 100 | 625 | 10000 |
| 400 | 400 | 800 | 1200 | 1600 | 10000 | 160000 |
| 1000 | 1000 | 2000 | 3000 | 4000 | 25000 | 400000 |

а, b € N а•b € N

Множење је увек изводљиво у скупу N.

|  |  |  |  |  |  |
| --- | --- | --- | --- | --- | --- |
| : | 1 | 2 | 3 | 15 | 900 |
| 1 | 1 | / | / | / | / |
| 2 | 2 | 1 | / | / | / |
| 15 | 15 | / | 5 | 1 | / |
| 900 | 900 | 450 | 300 | 60 | 1 |

Ако дељеник није дељив делиоцем, онда њихов количник није природан број.

Дељење није увек изводљиво у скупу N.

*Предмет:* Физичко васпитање

*Наставна јединица*: Вежбе загревања и обликовања

* Ево неколико предлога како да урадимо вежбе за рамена, груди, труп и ноге

А) Опис вежбе за груди: Раскорачни став, руке узручити, замахнути уназад што више обема истовремено, па их вратити по истој путањи, без савијања лактова (5 пута )!

Б) Опис вежбе за труп: Раширите ноге, савијајте се напред, левом руком додирни стопало десне ноге, кичма да буде што више права (5 пута )!

В) Опис вежбе за ноге: Раскорачни став, руке узручити, замахнути уназад, пренос тежине на леву ногу, а затим пренос тежине на десну ногу (5 пута )!

* Како ових дана време проводите у затвореном простору, дајемо вам и неке предлоге за стомак:

Г) Опис вежбе: Подићи згрчено једну ногу да надколеница додирне груди, рукама обухватити, подигнути ногу, а спустити ногу у основни став спетни. Поновити вежбу десном ногом (5 пута )!

*Задатак:* Замолите и остале укућане да ураде ове вежбе, јер је у здравом телу, здрав дух!

Предмет: **Природа и друштво**

Наставна јединица: **Од рудника до продавнице-пут једне спајалице**

Када сте учили о природним сировинама, прочитали сте о рудама метала. Подсетите се.

* Сада ћете сазнати више о **спајалици ,**а како изгледа пут једне спајалице прочитајте у уџбенику на 104. и 105.стр. Подвуците најбитније.

**Запишите у свеске:**

* У **руднику** рудари копају руду гвожђа.Она је тврда, па се за њено вађење користе посебне машине.
* Након тога руда гвожђа се превози до **топионице** где се топи у високим пећима, где је температура преко 15оо степени.
* Истопљено гвожђе се сипа у посебне **калупе**. Оно се прерађује и обликује. Тако се добијају различити производи. Међу њима је и **спајалица.**
* Периоди коришћења производа су различити. Погледајте слику на 105.стр.
* Након употребе, производи се могу **рециклирати.**
* **Спајалице** се разликују по боји, облику, величини. **Потражња** за њима је велика.
* Да би је **потрошачи** куповали, потребна је добра **реклама,** као и за друге производе.
* Пажљивим одабиром онога што ћете купити, штедите енергију, сировине,новац.

**Домаћи задатак:**

* Научите лекцију.Нацртајте различите спајајице и неколико предмета од гвожђа различитог трајања.

**ПЕТАК, 3. 4. 2020.**

Предмет: **Математика**

Наставна јединица: **Множење и дељење у скупу N**, систематизација

**Домаћи задатак: Препиши у свеску и пошаљи**

1. Израчунај:

1 769 · 100 = 390 000 : 1 000 =

52 748 · 10 = 7 500 000 : 100 000 =

1. 40 · 1 000 = 5 500 000 : 10 =

2. Израчунај производ бројева:

а) 217 · 8 б) 943 · 35 в) 382 · 407

1. Израчинај количник бројева:

а) 9885 и 5 б) 27136 и 64 в) 73986 и 418

1. Производ бројева 247 и 26 увећај 13 пута.
2. Колико пута је количник бројева 8832 и 48 већи од броја 23?

**Предмет**: Српски језик

**Наставна јединица** : “Мала љубавна песма“, Крстивоје Илић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У вашим читанкама на страни 144., налази се “Мала љубавна песма“.

У овој песми говори се о првој љубави која се памти целог живота, или како сам песник рече “урамљује“.

**Задаци:**

-Прочитај песму.

-Препиши је у свеску писаним словима латинице.

-Труди се да пишеш лепо и читко.

-Радна свеска стр. 45, напиши састав, прати упутство, употреби машту.

-Ако ти се песма допада, научи је напамет.

Предмет: **Музичка култура**

Наставна јединица: **Балет"Лабудово језеро"-Петар Иљич Чајковски**

Надамо се да сте уживали уз "Наполитанску песму" и да вас је музика инспирисала да урадите лепе цртеже.

Још једно музичко дело везује се за композитора Петра Иљича Чајковског. То је балет"**Лабудово језеро**".

-Шта је балет, прочитаћете у уџбенику на 51.стр.

**Записаћете у свеске**:

* **Балет** је музичко-сценско дело у коме се радња иосећања изражавају складним покретима тела уз музику.
* Настао је пре око петсто година у Италији, а затим постаје популаран и на француским дворовима.
* У реализацији балетске представе учествују: играч, сценографи, костимографи, диригент...\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* На CD-u се налазе одломци из "Лабудовог језера": **Сцена ,Валцер и Игра лабудова.** Уколико немате CD, потражите их на you tube.
* Слушајте их затворених очију. Можете да пратите ритам и покретима.
* Постоји инересантна легенда према којој је настало ово дело. Реч је о принцу **Сигфриду,** уклетом језеру где се лабудови претварају у девојке.

Он се заљубљује у **Одету** , **белог лабуда,** али појављује се и **Одилија, црни лабуд.** Шта се дешавало даље, прочитајте у уџбенику на 53.стр.(Не преписујете у свеске).

**Домаћи зататак:**

**Нацртајте** у свесци Одету(бели лабуд) и Одилију(црни лабуд) или нешто као инспирација слушаним одломцима

*Предмет:* **Физичко васпитање**

*Наставна јединица*: Штафетне игре у кућним условима

* Предлажемо вам неколико занимљивих вежби:

А) Узмите једну кашику и у њу ставите коцку шећера или бомбону. На столу ставите 1 чашу. Дршку од кашике ставите у уста и понесите кашику напуњену са (шећером , бомбоном... ) и убацити то у чашу тако да не проспете ван чаше. Ово можете поновити 5 пута.

Б) Поставити у низу три столице да буду удаљене тако да се између њих може пролазити. Бржим ходом пролазите око столица правећи осмице. Ово поновити 5 пута!

* И за крај једне занимљиве штафетне игре која се назива: убацивање предмета у угао собе.

Потребно је да угао једне собе оградите са двема странама малим јастуцима. Сaда када сте то урадили убацујте са 2 метра даљине лагане предмете (гумицу за брисање, оловку, резач, пластични чеп, пинг-понг лоптицу, лоптицу скочицу).